### Beslutninger

Zahra Lassen med bemærkning, at byrådet i sit møde den 24. april 2024 har vedtaget Magistratens indstilling i overensstemmelse med erklæring fra Økonomi- og Erhvervsudvalg af 17. april 2024.

Enhedslisten de Rød-Grønnes byrådsgruppe kunne ikke tiltræde indstillingens At 1, 2 og 3.

Gorm Schmidt kunne ikke tiltræde indstillingen.

###

Godkendelse af ny politisk aftale om udsatte boligområder indgået 23. januar 2024.

### Resume

Der blev 23. januar 2024 indgået en ny politisk aftale om udsatte boligområder i [adresse] mellem Socialdemokratiet, Konservative, SF, Venstre, Radikale Venstre og Danmarksdemokraterne.

I aftalen er der fokus på at fremme demokratiske værdier og principper som f.eks. frihed, opbakning til retssamfundet, ligeværd, frisind, tolerance og ligestilling.

Desuden indeholder aftalen konkrete initiativer i forhold til at sikre flere ejerboliger i udsatte boligområder, en hårdere indsats mod kriminalitet, bedre sundhed, flere mødesteder, idrætsfaciliteter og kultur, blandede skoler og dagtilbud, højere egenskoleandel, flere i beskæftigelse og sprogstøtteindsatser.

Med indstillingen vedtager byrådet den nye politiske aftale om udsatte boligområder.

De initiativer, som finansieres inden for magistratsafdelingernes rammer, igangsættes umiddelbart, mens de tiltag som kræver yderligere finansiering henvises af forligspartierne til evt. prioritering i forbindelse med budget-forhandlingerne om Budget 2025.

### Beslutningspunkter

Det indstilles:

At 1) byrådet vedtager den nye politiske aftale om udsatte boligområder af 23. januar 2024.

At 2) de initiativer, som finansieres inden for magistratsafdelingernes rammer, igangsættes umiddelbart, mens de tiltag som kræver yderligere finansiering henvises af forligspartierne til evt. prioritering i forbindelse med budgetforhandlingerne om Budget 2025.

At 3) de bevillingsmæssige konsekvenser som beskrevet i indstillingens afsnit 6 godkendes.

At 4) reglerne for det frie skolevalg ændres, således at børn fra andre skoledistrikter, som er indskrevet i et dagtilbud i den nye skole i [adresse] distrikt, får mulighed for i en overgangsperiode på 5 år fra skoleåret [adresse] at have en optagelsesgaranti på den nye skole.

### Sagsforløb

Udvalg: Magistraten

Dato: 19-03-2024

Erling Paulsen:

Fremsendes til [adresse] med bemærkning, at Magistraten i mødet den 19. marts 2024 anbefaler, at byrådet tiltræder Borgmesterens Afdelings indstilling af 6. marts 2024.

Gorm Schmidt og Ørni Jørgensen tog forbehold.

Udvalg: [adresse]

Dato: 10-04-2024

Erling Paulsen:

Fremsendes til Økonomi- og Erhvervsudvalget til behandling i henhold til beslutning i byrådets møde den 10. april 2024.

Udvalg: Økonomi- og Erhvervsudvalget

Dato: 17-04-2024

Erling Paulsen: 5

Astrid Christiansen, Gyda Kjeldsen, Noah Skov og Kaspar Kjær kunne tiltræde indstillingen i overensstemmelse med Magistratens anbefaling.

Kåre Thomsen kunne tiltræde indstillingen i overensstemmelse med Magistratens anbefaling med den bemærkning, at Radikale Venstre ikke har forholdt sig til eventuelle nedrivninger i [adresse].

Kenneth Dam og Michala Thomsen var forhindrede i at deltage i udvalgets behandling af sagen